**ДО КМЕТА НА ГР. ДОБРИЧ**

**ЙОРДАН ЙОРДАНОВ  
  
КОПИЯ ДО  
  
ПРЕДСЕДАТЕЛ**

**ОБС ДОБРИЧ**

**ДИРЕКТОР  
РЗИ ДОБРИЧ**

**ДИРЕКТОР**

**ОД МВР ДОБРИЧ**

**Относно: Непрекъснат тормоз над жителите на кв. Добротица от шумни заведения в района на бившия хиподрум.**

Уважаеми г-н Йорданов,

Квартал Добротица беше едно от местата в Добрич, което се радваше на относително спокойствие и нормалност.

Уви, седмици наред, жителите на квартала са подложени на безпрецедентен тормоз от заведения намиращи се на бившия хиподрум и в сградата на бившата “Аско Деница”.  
  
Увеселителните заведения изобщо не се съобразяват със забраната за високи нива на шум и в края на седмицата, просто е невъзможно да се спи. Шумът е толкова силен, че се чува до съседния кв. Дружба и бившето училище “Дора Габе”.  
Започва се 12:00 и продължава до 04-05:00 сутринта.  
  
Стотици жители на кв. Добротица подават сигнали на тел. 112, но сигналите им остават глас в пустиня. Служителите на ОД МВР обясняват, че изпращат патрулен автомобил, който не решава проблема и нечовешкият шум в малките часове, продължава дни наред.

Съгласно Закона за защита от шума в околната среда,  
 Чл. 22. (1) Кметовете на общини или упълномощени от тях длъжностни лица:

1. упражняват контрол за спазване изискванията на този закон в тихите зони и урбанизираните територии;

Чл. 16а. (Нов - ДВ, бр. 41 от 2009 г., в сила от 02.06.2009 г., изм. - ДВ, бр. 52 от 2019 г.) 2) (Доп. - ДВ, бр. 101 от 2020 г., в сила от 27.11.2020 г.) Забранява се озвучаването от физически лица или от обекти по ал. 1 и на открити площи в зони и територии, предназначени за жилищно строителство, рекреационни зони и територии и зони със смесено предназначение, включително когато озвучаването се излъчва от място извън строителните граници на селищната територия или от неурбанизирана територия за времето от 14,00 до 16,00 ч. и от 23,00 до 8,00 ч., с изключение на териториите на религиозни храмове, железопътни гари, автогари, аерогари, морски гари и при използването на системи за предупреждение и оповестяване на населението при бедствия.

Защо компетентните органи Кмет на Община Добрич, Общински съвет, РЗИ и ОД МВР Добрич не изпълняват задълженията си да осигурят тишина и спокойствие на жителите на кв. Добротица в периода 23,00 до 8,00 ч.?

Колко сигнала за високи нива на шум на кв. Добротица са регистрирани в Община Добрич, РЗИ Добрич и ОД МВР?   
Какви действия са предприети за защита спокойствието на гражданите и защото резултатите са нулеви?

Възраждане-Добрич очаква спешен отговор, за да преценим дали отговорните лица ще вземат адекватно отношение или отново ще се наложи да предприемем действия и мерки за защита спокойствието и съня на жителите на кв. Добротица.

Възраждане – Добрич

Георги Георгиев – общински съветник

Константина Спасова – председател Възраждане Добрич